খোঁজ নিয়ে জানা গেছে, গত শুক্রবার গভীর রাতে আশুগঞ্জের বেড়তলা এলাকায় খুন হন মো. রফিকুল ইসলাম (২৮) নামে এক মাছ ব্যবসায়ী। তিনি রাজশাহী জেলার বাগমারা উপজেলার শাহপুর গ্রামের মো. ছদর মোল্লার ছেলে। মাছ বোঝাই ট্রাক নিয়ে সিলেট যাচ্ছিলেন রফিকুল ইসলাম। রাত আনুমানিক আড়াইটার দিকে মহাসড়কের সরাইলের বেড়তলা এলাকায় পৌঁছার পর ভ্যানটিকে লক্ষ করে কৌশলে ঢিল ছোড়া হয়। গাড়ির কোনো সমস্যা হয়েছে ধারণা করে চালক অনতিদূরেই থামিয়ে ফেলেন।